CELEX: 32021D0463
Language: ro
Date: 2021-03-09 00:00:00
Title: Decizia (UE) 2021/463 a Consiliului din 9 martie 2021 privind poziția care urmează să fie adoptată în numele Uniunii Europene în cadrul Comitetului de gestiune instituit prin Convenția vamală privind transportul internațional de mărfuri sub acoperirea carnetelor TIR, în ceea ce privește modificările respectivei convenții

18.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 95/1
               
            
         DECIZIA (UE) 2021/463 A CONSILIULUI
         din 9 martie 2021
         privind poziția care urmează să fie adoptată în numele Uniunii Europene în cadrul Comitetului de gestiune instituit prin Convenția vamală privind transportul internațional de mărfuri sub acoperirea carnetelor TIR, în ceea ce privește modificările respectivei convenții
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Convenția vamală privind transportul internațional de mărfuri sub acoperirea carnetelor TIR din 14 noiembrie 1975 („Convenția TIR”) a fost aprobată, în numele Comunității Economice Europene, prin Regulamentul (CEE) nr. 2112/78 al Consiliului (1) și a intrat în vigoare, în ceea ce privește Comunitatea, la 20 iunie 1983.
                  
               
                     (2)
                  
                  
                     O versiune consolidată a Convenției TIR a fost publicată ca anexă la Decizia 2009/477/CE a Consiliului (2). Decizia menționată prevede faptul că Comisia urmează să publice modificările ulterioare ale Convenției TIR în Jurnalul Oficial al Uniunii Europene, indicând data la care acestea intră în vigoare.
                  
               
                     (3)
                  
                  
                     În temeiul Convenției TIR, Comitetul de gestiune instituit prin Convenția TIR (denumit în continuare „Comitetul de gestiune”) poate adopta modificări ale Convenției TIR și ale anexelor la aceasta cu o majoritate de două treimi din membrii săi prezenți și care votează.
                  
               
                     (4)
                  
                  
                     În cadrul celei de-a 74-a sesiuni din 9-12 februarie 2021 sau în cadrul unei sesiuni ulterioare, Comitetul de gestiune urmează să adopte mai multe modificări ale anexelor la Convenția TIR.
                  
               
                     (5)
                  
                  
                     Pentru a ține seama de modificarea adoptată anterior în ceea ce privește articolul 18 din Convenția TIR, prin care s-a mărit numărul total al birourilor vamale care pot fi implicate într-o operațiune TIR, este necesar să se modifice anexa 1 la Convenția TIR și să se actualizeze formatul versiunii 1 și al versiunii 2 a modelului carnetului TIR.
                  
               
                     (6)
                  
                  
                     Este oportun să se stabilească poziția care urmează să fie adoptată în numele Uniunii în cadrul Comitetului de gestiune, în ceea ce privește modificările Convenției TIR, întrucât modificările respective vor avea caracter obligatoriu pentru Uniune.
                  
               
                     (7)
                  
                  
                     Prin urmare, poziția Uniunii în cadrul Comitetului de gestiune ar trebui să se bazeze pe proiectele de modificări atașate la prezenta decizie,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Comitetului de gestiune instituit prin Convenția vamală privind transportul internațional de mărfuri sub acoperirea carnetelor TIR, cu ocazia celei de-a 74-a sesiuni a acesteia din 9-12 februarie 2021 sau a unei sesiuni ulterioare, în ceea ce privește modificările respectivei convenții, se bazează pe proiectul de modificări atașat la prezenta decizie.
            Reprezentanții Uniunii în cadrul Comitetului de gestiune pot conveni cu privire la modificări minore de ordin tehnic ale proiectului de modificări, fără a fi necesară o altă decizie a Consiliului.
         
         
            Articolul 2
            Poziția menționată la articolul 1 este exprimată de către Comisie. Statele membre exprimă poziția Uniunii în cazul în care se votează formal în cadrul Comitetului de gestiune, acționând împreună în interesul Uniunii.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 9 martie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  Regulamentul (CEE) nr. 2112/78 al Consiliului din 25 iulie 1978 privind semnarea Convenției vamale privind transportul internațional de mărfuri, sub acoperirea carnetelor TIR (Convenția TIR) din 14 noiembrie 1975 de la Geneva (JO L 252, 14.9.1978, p. 1).
         
            (2)  Decizia 2009/477/CE a Consiliului din 28 mai 2009 de publicare în formă consolidată a textului Convenției vamale privind transportul internațional de mărfuri sub acoperirea carnetelor TIR (Convenția TIR) din 14 noiembrie 1975 de la Geneva, astfel cum a fost modificată după această dată (JO L 165, 26.6.2009, p. 1).
      
      
         
            ANEXĂ
            
               Anexa 1, VERSIUNEA 1, pagina 2 a coperții: Modelul de carnet TIR, regula nr. 5 din „Règles relatives à l’utilisation du carnet TIR”
            
            
               Cuvântul quatre se substituie cu huit
            
               Anexa 1, VERSIUNEA 1, pagina 3 a coperții: Modelul de carnet TIR versiunea 1, regula nr. 5 din „Rules regarding the use of the TIR Carnet”
            
            
               Cuvântul four se substituie cu eight
            
               Anexa 1, VERSIUNEA 1, pagina 5 (albă) a modelului de carnet TIR, voletul nr. 1
            
            Voletul nr. 1 existent se substituie cu (1)
            
            
               Anexa 1, VERSIUNEA 1, pagina 6 (verde) a modelului de carnet TIR versiunea 1, voletul nr. 2
            
            Voletul nr. 2 existent se substituie cu (2)
            
            
               Anexa 1, VERSIUNEA 2, pagina 2 a coperții: Modelul de carnet TIR, regula nr. 5 din „Règles relatives à l’utilisation du carnet TIR”
            
            
               Cuvântul quatre se substituie cu huit
            
               Anexa 1, VERSIUNEA 2, pagina 3 a coperții: Modelul de carnet TIR versiunea 1, regula nr. 5 din „Rules regarding the use of the TIR Carnet”
            
            
               Cuvântul four se substituie cu eight
            
               Anexa 1, VERSIUNEA 2, pagina 12 (albă) a modelului de carnet TIR, voletul nr. 1
            
            Voletul nr. 1 existent se substituie cu (3)
            
            
               Anexa 1, VERSIUNEA 2, pagina 13 (verde) a modelului de carnet TIR, voletul nr. 2
            
            Voletul nr. 2 existent se substituie cu (4)
            
            
               
            
               
            
               
            
               
            
               (1)  A se vedea pagina 2 din prezenta anexă.
            
               (2)  A se vedea pagina 3 din prezenta anexă.
            
               (3)  A se vedea pagina 4 din prezenta anexă.
            
               (4)  A se vedea pagina 5 din prezenta anexă.